**Visez uneori trupul meu**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Visez uneori trupul meu

Prins in navoade, riduri,

Si tarat prin zapada

Pe plaja inghetata, lucioasa

A unei limpezi mari,

Nu vad nicicand pescarul,

Dar stiu ca ti-e tata,

Vad numai plasa de riduri

Si trupul meu, prada

Bogata.

Tandru visez dimineata aceea de moarte,

Cu liniste necunoscuta, curata,

In care nici tu nu mai vii,

Nici eu nu mai chem

Si totul adoarme cu ochii deschisi,

Si doar, lumina-n lumina, ecou,

Se misca un firav blestem

Sa se desire navodul,

Sa lunec din nou

In apa fara timp si fara pata.